Om  Ledforbindelser  hos  Nyfødte. 

(Af  Jacob  Heiberg.) 


Skjønt  man  maa  ønske  at  besidde  en  Beskrivelse  af 
hvert  enkelt  Leds  Udvikling-  og  Forandring  lige  fra  dets 
første  Anlæg  og  indtil  Livets  seneste  Bestaaen,  saa  er  man 
dog  for  Øieblikket  langt  derifra,  ja  man  mangler  endog 
de  fleste  enkelte  Stene,  hvoraf  en  saadan  Bygning  skulde 
opføres.  En  samlet  Beskrivelse  af  den  Nyfødtes  Led 
tindes  saaledes  ikke  og  man  træffer  kun  hist  og  her  Mo- 
menter, som  omtales  i enkelte  Specialværker  eller  Lære- 
bøger. Det  kan  vel  derfor  ikke  ansees  for  et  unyttigt  Ar- 
beide,  foreløhigen  at  standse  ved  Leddene  hos  den  Ny- 
fødte og  sammenligne  dem  med  Leddene  hos  det  voxne 
Menneske.  Et  Ophold  i Wien  har  skaffet  mig  det  herhen- 
hørende  Materiale,  hvilket  i en  mindre  By  er  vanskeligere 
at  erholde,  og  jeg  vil  ogsaa  benytte  denne  Ledighed  til 
at  aflægge  DHrr.  Prof.  Langer  og  Prosektor  Zuckerkandl 
min  hjerteligste  Taksigelse  for  den  Imødekommenhed  og 
Velvilje,  som  de  begge  viste  mig  under  mit  Arbeide  ved 
i enhver  Henseende  at  stille  til  min  Disposition  saavel  det 
herhen  hørende  Materiale  som  den  nødvendige  Literatur. 


Almindelig  Oversigt.  Ved  Ledlegemer  forstaar  man 
de  Dele  af  Legemet,  over  hvilke  den  ved  Ledmekanismen 
muliggjorte  Bevægelse  foregaar.  Hos  det  voxne  Menneske 

er  det  Regel,  at  Ledlegemerne  bestaar  af  Benvæv  med  en 
Overklædning  af  Brusk.  I enkelte  Led  som  Atlas  Led,  i Radio- 
ulnarleddene,  tildels  ogsaa  i Knæet  findes  dog  ogsaa  mere 
eller  mindre  fibrøse  Dannelser,  som  virke  som  Ledlegemer. 
Der,  hvor  nu  Ledlegeraerne  hos  Voxne  bestaar  af  Ben  med 
et  mere  eller  mindre  tyndt  Lag  af  Brusk,  der  finder  vi 
som  den  store  Regel  hos  Nyfødte,  at  Brusk  baade  danner 
Begrændsningerne  for  Ledlegemerne  og  erstatter  Benvævet 
i stor  Udstrækning.  Kun  Nøgle-  og  Kjævebenets  Ledender 
danner  en  Undtagelse  og  nærmer  sig  i histologisk  Hen- 
seende næsten  fuldkommen  det  udviklede  Ben.  Paa  de 
Steder  derimod,  hvor  vi  hos  Voxne  finde  ligamentøse  Led- 
legemer, der  finder  vi  hos  den  Nyfødte  tilsvarende  histo- 
logiske Bestanddele. 

Hvad  Ledlegemernes  Form  angaar,  saa  adskiller  denne 
sig  i ikke  ringe  Grad  fra  Formen  hos  Voxne.  Vel  finder 
man  i det  Store  taget  i alle  Led  omtrentlig  den  samme 
Typus  som  hos  Voxne,  men  med  ikke  faa  Forandringer. 
En  af  de  allervæsentligste  er  den,  at  omtrent  samtlige 
Ledlegemer  hos  den  Nyfødte  er  relativt  bredere  end  hos 
Voxne.  Ledlegemerne  er  saavel  i Forhold  til  hele  Krop- 
pens Længde  som  i Forhold  til  de  enkelte  Ben  større  og 
stærkere.  Den  nedre  Ende  af  Laarbenet  er  saaledes  hos 
den  Nyfødte  mellem  en  Fjerdedel  og  en  Trediedel  saa 
bred  som  hele  Laarbenets  Længde,  medens  Forholdet  hos 
Voxne  blot  er  en  Femtedel  eller  en  Sjettedel. 

Herved  forandres  i ikke  ringe  Grad  de  mekaniske 
borhold , hvorunder  Musklerne  kommer  til  at  virke.  Musk- 
lerne faar  bredere  Insertioner ; endvidere  vil  de  virke  læn- 
gere vask  fra  Omdreiningspunktet  eller  her  Ledaxen,  med 
andre  Ord  den  korte  Vægtstang  er  hos  Barnet  relativt 
længere  end  hos  Voxne,  et  Forhold,  som  maa  ansees  for 
gunstigt. 

Ledkapslerne  ere  gjerne  mere  jevnt  sækformige  hos 
Nyfødte  end  hos  Voxne.  Der,  hvor  den  voxne  Kapsel  er 
tynd  og  svag,  der  er  den  relativt  stærkere  hos  Barnet  og 
omvendt  træder  hos  den  Nyfødte  de  saakaldte  Forstærk- 


ningsbaand  enten  aldeles  ikke  frem  eller  kun  i ringere 
Grad. 

Den  Nyfødte  begynder  saaledes  sin  selvstændige  Til- 
værelse under  forholdsvis  ugunstige  Omstændigheder,  naar 
man  betragter  Ledforbindelserne  isolerede  saaledes  som  de 
fremstilles  i et  anatomisk  Lærekursus,  og  man  skulde  være 
tilbøielig  til  at  anse  Luxationer  for  yderst  hyppige.  Nu  er 
imidlertid  det  Modsatte  Tilfældet.  Luxationer  forekommer 
vistnok  saavel  i det  intrauterine  Liv  som  hos  Nyfødte,  men 
yderst  sjelden.  De  ugunstige  ligamentøse  Hjælpemidler, 
hvorover  den  Nyfødte  raader,  erstattes  nemlig  ved  de  i høiere 
Grad  udviklede  muskulære  Apparater,  med  hvilke  Barnet 
begynder  sine  mere  selvstændige  Livsytringer.  Foruden 
det  nyligen  omtalte  gunstige  mekaniske  Forhold,  at  Musk- 
lerne virke  paa  relativt  længere  Vægtstænger,  maa  man 
ogsaa  være  berettiget  til  at  tilkjende  Muskelsubstansen  selv 
en  større  Elasticitet  end  hos  Voxne.  At  anstille  sammen- 
lignende Experimenter  herom  hos  levende  Mennesker  er 
en  Umulighed,  og  selv  hos  Dyr  vilde  en  direkte  Sammen- 
ligning mellem  Forholdet  hos  et  nyfødt  og  et  voxent  Dyr 
ikke  kunne  overføres  paa  Mennesket.  Mange  Pattedyr 
løbe  øjeblikkelig  omkring  efter  Fødselen,  medens  det  ny- 
fødte Barn  i lang  Tid  maa  bæres.  Desforuden  stiller  Men- 
neskets opreiste  Gang  ganske  forskjellige  Fordringer  til 
de  anatomisk  overensstemmende  Muskelgrupper  og  man 
kan  saaledes  ikke  funktionelt  sammenligne  en  Biceps  eller 
en  Psoas  hos  et  Dyr  med  den  samme  Muskel  hos  et 
Menneske. 

Et  Faktum  er  imidlertid  let  at  konstatere,  nemlig  den 
langt  større  Elasticitet  efter  Døden  hos  Nyfødte  sammen- 
lignet med  Musklerne  hos  Voxne.  Foruden  den  Styrke, 
som  den  enkelte  Muskels  Elasticitet  betinger,  saa  bidrager 
de  antagonistiske  Gruppers  Elasticitet  til  at  holde  Led- 
legemerne sammen  og  erstatter  saaledes  for  en  stor  Del 
de  stærkere  udviklede,  ligamentøse  Støtteapparater  i Led- 
dene hos  Voxne.  For  at  udvikle  dette  nærmere,  saa  ved 
vi,  at  alle  Skeletmuskler,  for  at  virke,  maa  løbe  over  idet- 
mindste  et  Led  og  de  virker  enten  paa  enarmige  Vægt- 

stænger  eller  paa  toarmige  med  en  forholdsvis  kort  Vægt- 
stang. Tager  man  imidlertid  Middelresultanten  af  de  di- 
vergerende forskjellige  Muskelfibrillers  Komponenter,  saa 
vil  man  finde,  at  denne  Resultant  under  Udfoldelsen  af 
den  enkelte  Muskels  Kontraktion  virker  under  det  heldigste 
mekaniske  Forhold.  Dette  Forhold  er  nemlig  efter  Tan- 
genten af  en  Cirkel,  slaaet  giennem  Leddets  Middelpunkt 
og  omkring  den  enkelte  Muskels  Insertion.  Under  sin 
Virksomhed  forandrer  imidlertid  enhver  Muskel  Afstanden 
mellem  sit  Punctum  fixum  og  sit  Virkepunkt  og  den  om- 
talte Tangents  Retning  forandres  derfor  altid,  saaledes  at 
der  kun  gives  en  eneste  ideel  matematisk  Linie,  elter  hvil- 
ken Muskelen  kan  virke  med  hele  sin  Kraft.  Udenfor 
denne  Linie  maa  den  anvendte  Kraft  opløses  efter  Kræf- 
ternes Parallelogram  og  den  ene  Arm  vil  virke  lige  mod 
Leddet  og  bidrager  til  at  holde  Ledlegemerne  sammen. 

Naar  nu  en  Muskel  holdes  i Ro,  saa  vil  Elasticiteten 
virke  i samme  Retning  som  en  forudsat  Kontraktion  vilde 
virke.  Den  kontraballanceres  imidlertid  af  sin  Antagonists 
Elasticitet  for  en  vis  Del.  Opløser  man  nu  de  to  Antago- 
nisters Virkning  i denne  Henseende  ogsaa  efter  Kræfternes 
Parallelogram,  saa  vil  man  finde,  at  to  saadanne  Muskler 
for  en  Del  bliver  Synergister,  idet  den  ene  Arm  af  de  to, 
hvori  Kraften  er  opløst,  vil  summere  sig  med  en  tilsvarende 
Arm  hos  Antagonisten  og  drive  Ledlegemerne  sammen. 
For  det  udstrakte  Led  vil  det  altid  blive  let  at  forstaa,  at 
elastiske  Snore,  som  fæstes  paa  Forsiden  og  Bagsiden  og 
løber  fra  et  Ben  til  et  andet  over  Leddet,  maa  bidrage  til 
at  fæstne  Leddet  som  saadant;  fremdeles  er  det  klart,  at 
Leddets  Styrke  vil  tiltage  med  Elasticitetens  Forøgelse ; 
men  for  at  forstaa,  at  Leddene  ogsaa  i den  bøiede  Tilstand 
nyder  godt  af  Musklernes  forøgede  Elasticitet,  maa  man  ty 
til  Forklaringen  om  en  enkelt  Krafts  Opløsning  efter  Kræf- 
ternes Parallelogram. 

Idetheletaget  har  jeg  ikke  fundet  denne  Kjendsgjerning 
fremhævet  hos  Forfatterne  og  har  derfor  troet  at  burde 
dvæle  et  Øieblik  ved  den.  Den  kaster  efter  min  Mening 


et  Lys  over  det  ellers  gaadefulde  ved  de  svagt  udviklede 
Ledbaand  hos  den  Nyfødte. 

En  anden  Omstændighed  bidrager  ogsaa  til  at  erstatte 
den  mangelagtige  Udvikling  af  Ledkapsler  og  Baand  hos 
Nyfødte,  og  dette  er  de  enkelte  Musklers  absolute  større 
Udvikling.  Alle  senede  Muskler  har  nemlig  relativt  læn- 
gere Kjødbuge  og  kortere  Sener  end  hos  Voxne.  Herved 
forøges  naturligvis  Muskelens  Kraft. 

Fremdeles  styrkes  Leddene  i mange  Retninger  derved, 
at  man  finder  saa  mange  Muskler  for  korte  hos  Nyfødte, 
saaledes  at  tilsvarende  extreme  Stillinger  bliver  umulige; 
dette  sees  især  i Knæ-  og  Albuled,  som  paavises  neden- 
for. Funktionen  vil  derfor  ikke  stille  saa  store  Fordringer 
til  de  ligamentøse  Apparater  som  hos  Voxne. 

Læren  om  Hemnxngeri*)  overhovedet  er  endnu  ikke 
ganske  afsluttet ; der  hersker  ikke  liden  Uenighed  om  De- 
taljerne. I sin  Almindelighed  lader  der  sig  dog  sige  noget 
om  Hemningen  i Leddene  hos  Nyfødte.  Denne  foregaar 
nemlig  paa  en  lidt  anden  Maade  end  hos  Voxne.  Man 
maa  hos  Mennesket  opstille  3 Arter  af  Hemning,  alt  efter 
den  histologiske  Bygning  af  de  forskjellige  Slags  Væv,  som 
foraarsage  den,  nemlig  Hemning  ved  Hjælp  af  Ben  (eller 
Brusk),  ved  Hjælp  af  Ligamenter  og  ved  Hjælp  af  Musk- 
ler. Af  disse  3 forefindes  Hemning  ved  Hjælp  af  Ben  ikke 
hos  den  Nyfødte.  Benet  erstattes  jo  her  i det  Store  taget 
ved  Brusk  og  man  skulde  derfor  tro,  at  man  kunde  op- 
føre Hemning  ved  Brusk  hos  Nyfødte  istedet.  At  en  vir- 
kelig Hemning  ved  Bruskflader  forekommer  har  jeg  imid- 
lertid ikke  kunnet  overbevise  mig  om,  selv  ikke  i Albue- 
leddet, hvor  som  bekjendt  Proc.  coron.  og  Olekranon  stem- 
mer sig  imod  Overambenet.  Ti  hverken  hos  levende 
Nyfødte  eller  paa  Lig,  hvor  Dødsstivheden  er  forsvunden, 


*)  Skjønt  dette  Ord  ikke  er  frit  for  Germanisme,  saa  har  jeg  dog 
troet  at  burde  foretrække  det  for  Standsning  eller  Hindring,  hvilke 
Ord  synes  for  stærke  til  at  udtrykke  Meningen. 


lykkes  det  at  bringe  Leddene  i saa  extreme  Stillinger,  som 
Ledfladernes  Form  ellers  skulde  tillade. 

Leddene  indtager  nemlig  hos  Nyfødte  en  noget  kroget 
Stilling,  udover  hvilken  kun  forholdsvis  smaa  saavel  aktive 
som  passive  Bevægelser  ere  mulige.  Undersøger  man  atter 
experimentelt  paa  Lig,  hvilke  anatomiske  Dele  forhindrer 
den  fuldstændige  Funktion  af  Leddet,  saa  vil  man  finde,  at 
det  væsentligt  er  Musklerne , og  da  for  de  forskjellige  Led 
visse  bestemte  Grupper  af  Muskler,  som  modsætter  sig  de 
extreme  Grader  af  Leddenes  Funktion.  Selv  den  ligamen- 
tøse  Hemning  er  lidet  udviklet  hos  den  Nyfødte.  Dette 
bliver  intet  for  den  Nyfødte  særeget  Faktum,  men  kun  en 
Gradation;  ti  hos  Voxne  forefindes  ogsaa  megen  Mnskel- 
hemning,  men  ikke  saameget  som  hos  Barnet. 

Man  er  ogsaa  nu  i Almindelighed  blevet  staaende  ved 
den  Opfatning,  at  de  saakaldte  Kautschukmennesker  ikke 
have  større  Ledflader  end  andre  Mennesker,  heller  ikke 
meget  slappere  Ligamenter,  men  at  de  er  istand  til  at 
slappe  de  Muskler,  som  ellers  i Almindelighed  modsætter 
sig  extreme  Stillinger,  altsaa  virke  hemmende  hos  alminde- 
lige Mennesker.  For  at  anføre  et  Exempel,  saa  erindre 
man,  at  man  med  strakt  Knæled  kun  er  lidet  istand  til  at 
høie  Laarbenet  imod  Underlivet.  Hemningen  ligger  i dette 
Tilfælde  i de  Muskler,  som  gaar  fra  Bagsiden  af  Bækkenet 
til  Læggen  over  Laarbenet,  m.  semitendinosus , semi- 
membranosus  og  Biceps.  Bøier  man  nu  Knæet,  saa  for- 
kortes derved  disse  Muskler  og  Laarbenet  kan  i Forhold 
dertil  føres  nærmere  op  imod  Underlivet. 

Hos  Barnet  er  nu  selv  for  de  hos  Voxne  almindelige 
Bevægelser  mange  Muskler  for  korte  og  dette  lader  sig 
som  sagt  for  det  første  experimentelt  paavise  derved,  at  de 
angjældende  Led  efter  Gjennemskjæring  af  visse  Muskler, 
f.  Ex.  Flexores  femoris,  Triceps  humeri  tillader  større  Be- 
vægelser, dernæst  kan  man  ogsaa  for  enkelte  Musklers 
Vedkommende  anatomisk  paavise,  at  de  ere  for  korte,  f.  Ex. 
Fl.  digit,  sublimis.  Hueter *)  har  fremhævet  dette  Forhold 


*)  Virchows  Arcliiv,  Bd.  28  Pag.  273. 


for  følgende  Led:  Knæ-,  Hofte-,  Albue  og  Radiusleddene. 
Men  ogsaa  til  de  andre  Led,  hvor  en  saadan  Kontrol  over- 
hovedet er  mulig,  saasom  Skulderled,  Klavikularled,  Kjæ- 
veled,  Haandled  og  Fodled,  maa  denne  Lære  udstrækkes. 
Omendskjønt  jeg  saaledes  har  fundet  Hueters  Undersøgel- 
ser for  de  af  ham  omhandlede  Led  idetheletaget  konsta- 
terede og  fundet  lignende  Fakta  i andre  Led,  saa  har  jeg 
dog  i et  Led  ikke  fundet  en  af  ham  udtalt  Formodning 
stadfæstet.  Han  siger  saaledes,  at  man  burde  undersøge 
om  det  ikke  er  Muse.  iliopsoas,  som  heramer  Laarbenets 
Strækning  og  ikke  Lig.-ilioferaorale  deltoideum.  Paa  dette 
Sted  netop  har  jeg  fundet  Hemningen  udtalt  ligamentøs  og 
ikke  muskuløs. 

I embryologisk  Henseende  maa  man  inddele  Leddene 
hos  den  Nyfødte  i 'progressive  og  regressive.  Man  finder 
nemlig  Forbindelser  mellem  Bruskdele,  som  endnu  ikke 
har  opnaaet  den  fuldstændige  Udvikling  som  Led,  hvilken 
de  siden  opnaa  hos  den  Voxne.  Vi  kunne  hertil  regne  de 
fleste  Kosto-sternal-  og  Kosto-vertebralled,  Leddet  for  Proc. 
odontoideus  epistrophei,  Leddet  mellem  Manubrium  og  Cor- 
pus  sterni,  Sideleddene  mellem  Halshvirvlernes  Korpora 
osv.  Her  findes  nemlig  ikke  hos  den  Nyfødte  Ledhuler, 
men  kun  Forbindelse  ved  Bindevævsstrenge  eller  endog 
ved  Brusk,  som  i Leddet  mellem  Manubrium  og  Cor- 
pus  sterni.  Progressive  er  i høi  Grad  fremdeles  de  Led, 
som  forandrer  Formen  for  Ledfladerne,  Retningen  af  Led- 
legemerne osv.;  hertil  maa  regnes  Underkjævens  Led,  Læn- 
devirvlernes  Articuli  obliqui  samt  de  fleste  Vertebralled. 
De  Led  endelig,  som  allerede  ved  Fødselen  har  en  udtalt 
Typus,  lig  den  hos  Voxne,  maa  ogsaa  regnes  til  de  pro- 
gressive, da  de  alle  i Tidens  Løb  forandre  sig  relativt  til 
selve  Benene,  som  Knæled,  Fodled  osv. 

De  regressive  Led  har  ved  Fødselen  en  høiere  Udvik- 
ling end  de  siden  faa.  Den  simpleste  Form  for  en  saadan 
Forandring  finder  vi  i flere  Fodled,  som  ved  Fødselen  er 
meget  bevægelige,  men  siden  bliver  mere  stive.  Talus 
Ledhoved  f.  Ex.  er  meget  friere  hos  den  Nyfødte  end  hos 
Voxne.  Her  foregaar  kun  graduelle  Forandringer  i Led- 


denes  Hemningsapparater.  Andre  Led  derimod  som  Syra- 
physis  oss.  ilei.,  endvidere  Symphysis  sacro-iliaca  viser  hos 
Nyfødte  en  fuldstændig  Ledhule,  forholdsvis  glatte  Led- 
flader og  stærke  Baand.  Lidt  efter  lidt  indskrænkes  eller 
forsvinder  Hulen ; fra  den  ene  Ledflade  til  den  anden 
gaar  fibrøse  Strenge,  Ledkapselen  og  Forstærkningsbaan- 
dene  forbener  og  der  bliver  kun  Rester  af  en  Leddan- 
nelse tilbage  midt  i Benet.  I Os  sacrum  finder  vi  en  lig- 
nende Tilbagegang,  men  paa  et  endmere  fremrykket  Sta- 
dium, idet  man  hos  den  Nyfødte  vel  finder  Rester  af  Led 
mellem  de  enkelte  fysiologiske  Metamerer,  men  Sidepar- 
tierne (Alae)  er  allerede  sammensmeltede  og  danner  et 
sammenhængende  Stykke  af  Brusk,  som  siden  forbener. 


Efter  disse  almindelige  Bemærkninger  følger  en  Be- 
skrivelse af  de  enkelte  Led.  Under  denne  bliver  Knæ- 
leddet sat  i Spidsen,  fordi  dette  er  bedst  istand  til  at 
illustrere  mange  Forhold  ved  de  andre  Led. 


Knæleddet.  Ledlegemerne  er  her  i høi  Grad  store, 
tykke  og  brede;  et  Laarben,  som  er  8,5  Ctm.  langt,  har 
en  Tværbredde  af  2,6  Ctm.,  altsaa  et  Forhold  som  0,30  r 

1.00,  medens  Længde  af  Benet  og  Tværbredde  af  nedre 
Ende  hos  Voxne  forholder  sig  i Gjennemsnit  som  0,18 : 

1.00.  Begge  Kondyler  divergerer  stærkere  end  hos  Voxne ; 
den  ydre  er  temmelig  lige,  men  den  indre  er  krummet 
forfra  bagtil,  saaledes  at  en  Divergenslinie  næsten  er 
umulig  at  lægge,  et  Forhold,  som  vel  gjenfindes  bos 
Voxne,  men  i ringere  Grad.  Den  indre  Kondyl  gaar  læn- 
gere ned  end  den  ydre,  men  ikke  saameget  som  hos  Voxne. 
Den  Rotation  indad  af  Laarbenets  nedre  Ende  i Forhold 
til  den  øvre,  hvorved  Laarbenhovedet  kommer  længere 
fortil  end  Kondylerne,  er  derimod  flere  Grader  stærkere 
hos  den  Nyfødte  end  hos  den  Voxne.  Den  svage  Fordyb- 
ning,  som  man  ser  paa  Underfladen  af  det  udviklede  Laar- 
ben, hvilken  Fordybning  omtrent  ligger  paa  Grændsen 


mellem  Læggebenets  og  Knæskjellets  Ledflader,  og  som  til- 
skrives Trykket  af  Maanebruskene,  findes  hos  den  Nyfødte 
ikke.  Et  Sagittalsnit  lagt  gjennem  hver  af  Kondylerne 
viser  som  bos  den  Voxne  en  Bøining  af  Ledfladen  efter  3 
forskjellige  Radier. 

Tibias  Ledflade  afviger  ikke  ubetydeligt  fra  den  Vox- 
nes.  For  det  Første  er  den  øvre  Ende  meget  bredere, 
forholder  sig  til  hele  Benets  Længde  som  0,30:  1,00,  medens 
Forholdet  hos  Voxne  er  som  0,20 : 1,00.  Den  øvre  Extre- 
mitet  danner  dernæst  med  Benets  Axe  en  Vinkel  fra  15 
til  20  Gr.,  noget,  hvortil  der  hos  Voxne  kun  findes  Spor, 
idet  Midten  af  Kondylernes  Ledflade  er  rykket  hagenfor 
Forlængelsen  af  Læggebenets  Længdeaxe.  Herved  kom- 
mer begge  Flader  til  at  vende  ikke  lidet  bagtil.  Borttager 
man  nu  Maanebruskene,  saa  viser  begge  Ledflader  ogsaa 
en  Heldning  til  begge  Sider.  Dog  ophæves  denne  Held- 
ning  atter  for  en  ikke  ringe  Del  af  Maanebruskene,  hvoraf 
især  den  ydre  er  forholdsvis  tyk.  Den  indre  Kondyl  er 
tydeligt  konkav  og  helder  mere  bagtil  og  indad  end  den 
ydre;  denne  derimod  er  konvex  med  en  liden  plan  Led- 
flade paa  Toppunktet,  medens  som  bekjendt  hos  Voxne 
begge  Ledflader  ere  konkave,  kun  den  indre  mere  udhulet 
end  den  ydre.  Den  Forskjel,  som  man  finder  hos  den 
Voxne  i Formen  af  Maanebruskene,  træder  hos  den  Nyfødte 
frem  i langt  stærkere  Grad.  Den  frie  Flade  af  Brusken 
paa  Læggebenets  indre  Kondyl  (i  Midten  af  Maanebrusken) 
maaler  forfra  bagtil  og  fra  Side  til  anden  6 — 7 Mm.,  medens 
det  frie  Centrum  af  den  ydre  Kondyl  kun  er  2,5  Mm.  i 
Sagital-  og  4 Mm.  i Frontalretning.  Den  ydre  bøier  sig 
saaledes  stærkt  sammen  (i  høiere  Grad  end  hos  Voxne), 
medens  den  indre  er  mere  aaben. 

Knæskjellet  er  i Forhold  til  Benenes  Længde  temmelig 
bredt  og  meget  tykt. 

Kapselen  folger  nøie  Ledfladens  Rand  paa  Laarbenet; 
opad  og  fortil  forefindes  dog  i en  Høide  af  indtil  1 Ctm. 
ovenfor  den  øverste  Rand  af  Laarbenets  Ledflade  en  Ud- 
hugning under  Senen  for  M.  quadriceps.  Paa  Siderne  af 
denne  Udhugning  ser  man  af  og  til  som  bos  Voxne  An- 


tydninger  til  korresponderende  TVærfolder.  Nogen  isoleret 
Bursa  har  jeg  ikke  seet  paa  dette  Sted.  Af  Forstærknings- 
baand  lader  sig  af  og  til  det  indre  paavise,  næsten  kon- 
stant det  ydre,  som  faar  et  ikke  ubetydeligt  Forstærk- 
ningsbaand  fra  Fascia  intermuscularis  externa.  Ligg.  cru- 
eiata  er  brede,  næsten  vifteformige,  gjennemsatte  med 
Fedt  og  vanskeligere  at  adskille  end  hos  Voxne.  Foran 
Ligamenterne  og  ofte  delvis  sammenvoxet  med  dem  stræk- 
ker Ligg.  alaria  sig  som  to  tynde  Fedtbaand  fra  Fedtpuden 
nedenfor  Knæskjellet  til  Incisura  intercondyloidea.  Saavel 
disse  sidste  som  Ligg.  alaria  er  rødlige  og  bløde. 

Af  Bursa  omkring  Leddet  finder  man:  1)  en  foran 
Knæskjellet,  2)  en  under  Senen  for  Kvadriceps  paa  Læg- 
gebenet, 3)  en  under  Musculus  popliteus,  hvilken  staar  i 
Forbindelse  med  Ledhulen  under  den  ydre  Maanebrusk. 
Denne  sidste  staar  i 3 af  4 Tilfælde  i Forbindelse  med 
Spolbenets  øvre  Led,  4)  en  under  M.  semimembranosus. 

Den  tilsyneladende  Kalvbenethed,  som  findes  hos  Ny- 
fødte, beror  i meget  ringe  Grad  paa  Afvigelse  af  Laar- 
og  Læggebenets  Længdeaxe.  Den  væsentlige  anatomiske 
Betingelse  ligger  i det  stærke  Fremspring  af  de  indre 
Kondyler  af  begge  Ben.  Som  omtalt  rager  den  indre  Kon- 
dyl  af  Laarbenet  hos  Nyfødte  relativt  ikke  saalangt  ned 
som  hos  Voxne  og  Ledaxen  danner  ikke  en  saa  stor  Vin- 
kel med  Benenes  Axe  som  hos  Voxne,  et  anatomisk  For- 
hold, som  atter  ophæver  en  Del  af  den  Disposition  til  Kalv- 
benethed, som  fremkommer  ved  Kondylernes  Fremspringen. 
En  andeu  Omstændighed  skal  her  nævnes  ved  samme  Lei- 
lighed.  Nyfødtes  Læggebeu  har  nemlig  Udseende  af  at 
være  ikke  lidet  buet  udad  (sabelbenet);  dette  Forhold  er 
imidlertid  tilsyneladende  og  beror  forstørstedelen  paa 
Bredheden  af  Extremiteterne.  Indad  er  nu  Læggebenet 
næsten  blottet  for  Muskler,  medens  disse  udad  forefindes, 
og  herved  vil  Læggen  i sin  Helhed  faa  Udseendet  af  at 
være  bøiet  udad,  medens  det  blottede  Ben,  Tibia,  kun 
viser  ringe  Spor  til  denne  Tilstand. 

Knæleddet  holdes  hos  Nyfødte  altid  noget  bøiet,  og 
fuldstændige  Strækkebevægelser  ser  man  ikke.  Laar  og 


Læg  bringes  ikke  i lige  Vinkel;  der  mangler  ikke  faa 
Grader,  fra  45  Gr.  til  30  Gr.  I Lighed  med  hvad  man 
finder  hos  Voxne  maa  man  derfor  anse  denne  Stilling  som 
den  yderste  Grændse  for  Strækningen.  Forsøger  man  nu 
hos  Lig  af  Nyfødte  at  udføre  en  endnu  stærkere,  passiv 
Strækning,  saa  lykkes  dette  kun  for  nogle  faa  Grader,  og 
man  bliver  her  staaende  ved  en  Vinkelstilling.  Undersøger 
i man  nu  Grunden  til  dette  Forhold,  saa  finder  man  for  det 
Musklerne  paa  Bagsiden  af  Laaret  samt  Ligg.  cruciata 
i meget  korte  og  dernæst  er  Ledfladerne  som  omtalt  vinkel- 
iformigt  stillede  i Forhold  til  Benenes  Tværaxe.*) 

Saavel  Mm.  sart.,  grac.,  semimembranosus,  biceps  som 
begge  Hoveder  af  Gastrocnemius  sætter  sig  imod  Stræk- 
ningen. Endvidere  vinder  man  nogle  faa  Grader  af  Ex- 
' tension  ved  at  ofre  Ligg.  cruciata,  men  fremdeles  bliver 
Knæet  noget  bøiet  og  Grunden  hertil  vil  man  finde  i den 
forhen  beskrevne  Vinkelstilling  af  Læggebenets  øvre  Ende. 
Naar  man  nu  med  H.  Meyer **)  betragter  kun  den  bagre 
Halvdel  af  Laarbenets  nedre  Ledflade  som  tilhørende  Bøi- 
] ningen  og  Strækningen  og  den  fordre  kun  som  bestemt 
I for  Knæskjellet,  saa  vil  man  se,  at  den  Nyfødtes  Knæled 
i kan  bringes  næsten  til  en  lige  Vinkel  i Forhold  til  Længde- 
;axen  af  Læggebenets  øverste  Ende,  men  ikke  i Forhold  til 
Læggens  eller  hele  Underextremitetens  Længdeaxe. 


Fibularleddet.  Hos  den  Nyfødte  staar  Fibulas  Hoved 
og  som  Følge  deraf  ogsaa  Fibularleddet  længere  tilbage 
end  hos  Voxne,  saaledes  at  hele  Benet  krydser  sig  noget 
med  Læggebenet.  Dette  staar  udentvivl  i nøie  Forbindelse 
med  Tilbagebøiningen  af  hele  den  øvre  Ende  af  Lægge - 
benet.  Hvis  man  nu  sammenligner  Læggebenet  Tibia  med 
Radius  i Armen,  saa  ligner  den  Nyfødtes  Ben  i Læggen 
i deres  Stilling  til  hverandre  noget  mere  Underarmen  end 
Tilfældet  er  hos  Voxne.  Selve  Leddet  er  vel  udviklet,  har 


*)  Hueter,  Vircliows  Archiv,  Bd.  26  Pag.  484. 

**)  H.  Meyer:  Anatomie,  2te  Auflage,  Pag.  181, 


sin  Kapsel  og  Hulen  forener  sig  ofte  gjennem  Bursa  sub- 
poplitea  med  Knæleddet.  Ledfladerne  staa  ikke  lidet  mere 
horizontalt  end  hos  Voxne. 


Foden.  Det  egentlige  Fodled,  ogsaa  kaldet  øvre  Ta- 
iusled,  er  ligesom  Knæleddet  i sin  Helhed  meget  bredere 
end  hos  Voxne.  Tværbredden  over  begge  Malleoli  for- 
holder sig  til  Længden  af  Tibia  og  Fibula  forenede  (Fi- 
bula  rager  som  hos  Voxne  noget  længere  ned)  som  2,2  Ctm. 
til  7,3  eller  som  0,30:1,00.  De  samlede  Ledflader  af  begge 
Ben  adskiller  sig  væsentligt  fra  Ledfladerne  hos  Voxne 
derved,  at  Inderfladen  af  begge  Malleoli  divergerer  ikke 
ubetydeligt  fortil.  Hertil  findes  hos  Voxne  blot  Spor.  Det 
tredie  Ben,  som  danner  Fodleddet,  nemlig  Talus,  viser  en 
betydelig  Forskjel,  hvilken  allerede  er  fremhævet  og  af- 
tegnet af  Hueter  1.  c.  Benet  er  nemlig  hos  Barnet  meget  fladt, 
ligesom  sammentrykket  ovenfra  nedad.  Paa  Grund  af  de 
smaa  Forhold  maa  man  afstaa  fra  Maaling  og  Forholdstal. 
Det  fortjener  maaske  her  at  bemærkes,  at  den  fortrinlige 
Længdeudvikling,  som  siden  finder  Sted  i Laar- og  Lægge- 
benet, svarer  til  en  Breddeudvikling  saavel  af  Talus  som 
af  Kalkaneus,  hvilket  alt  har  tilfølge  en  Forlængelse  af 
hele  Extremiteten. 

Den  øverste  Ledflade  af  Talus,  som  indgaar  i Fod- 
leddet, er  hos  den  Nyfødte  relativt  bredere  end  hos  Voxne. 
Fladen  er  buet  forfra  bagtil,  og  man  bemærker  2 kon- 
vexe,  omtrent  retvinklede  Rande,  hvilke  danner  Overgangen 
til  to  Sideflader.  Midt  imellem  disse  to  Rande  ser  man  en 
Fordybning,  som  er  stærkere  udtalt  end  hos  Voxne.  Begge 
Rande  viser  et  meget  forskjelligt  Forhold,  som  gjør,  at  man 
ikke  kan  betragte  dem  som  Afskjæringsrande  af  en  Cy- 
linder, bestemt  til  at  optages  af  de  to  øvre  Flader  i Leddet. 
For  det  første  divergerer  disse  to  Rande  ikke  ubetydeligt 
fortil,  dernæst  er  de  Sektorer  af  Cirkler  med  meget  for- 
skjellige  Radier ; den  ydre  er  langt  mere  krummet  end  den 
indre.  Den  ydre,  tilsvarende  Ledflade  gaar  ogsaa  meget 
længere  ned  end  den  indre  og  danner  her  med  en  tilspid- 


set  Ende  omtrent  76  af  en  Cirkel.  Den  indre  Ledflade 
derimod  danner  kun  en  smal  Rand,  som  bagtil  ganske  for- 
svinder. Hos  den  Voxne  finder  man  kun  Antydninger  til 
disse  Forskjelligheder.  Nok  en  væsentlig  Forskjel  er  den, 
at  den  øverste  Ledflade  (die  Rolle  paa  Tysk)  hos  den  Voxne 
ligger  næsten  vandret;  hos  den  Nyfødte  derimod  er  hele 
Benet,  om  man  vil  udtrykke  sig  saaledes,  dreiet  omkring 
Fodens  Længdeaxe,  saaledes  at  den  ydre  stærkere  bøiede 
Rand  staar  høiere.  Denne  Rand  afgiver  egentlig  Bevæ- 
gelsens Kjærne  og  man  kunde,  ialfald  med  lidt  Tvang,  op- 
fatte Fodleddets  nedre  Ledlegeme  som  en  afrundet  skarp 
Rand  med  to  skraa  Ledflader,  en  ydre  mere  heldende  end 
den  indre  og  kunde  kalde  Leddet  et  Rytterled.  De  me- 
kaniske Forhold  bliver  derved  gunstigere  hos  den  Nyfødte, 
idet  Fodens  Understøttej^espunkt  i Kalkaneus  ogsaa  ligger 
udad.  Hos  Embryoner  i 5te  og  7de  Maaned  har  jeg  fun- 
det dette  Forhold  end  mere  udtalt,  saaledes  at  der  endnu 
ikke  var  dannet  nogen  Ledflade  paa  Malleolus  internns. 
Der  fandtes  blot  en  øvre  og  en  ydre  Ledflade,  begge  om- 
trent lige  store  og  begge  løbende  sammen  opad  i en  no- 
get spids  Vinkel.  I Aars  Alderen  er  Forholdet  omtrent 
som  hos  Voxne,  hos  hvem  man  dog  af  og  til  paa  Frost- 
præparater kan  finde  Spor  af  denne  overgaaende  embryo- 
logiske Dannelse. 

Hvad  Ledkapselen  angaar,  saa  forholder  denne  sig 
som  hos  Voxne;  den  er  tortil  meget  svag,  bagtil  stærkere 
og  paa  Siden  udrustet  med  stærke  Baand,  hvilke  alle 
kunne  demonstreres  som  hos  Voxne.  Relativt  stærkest  er 
Lig.  talo-uaviculare.  Som  hos  Voxne  styrkes  desforuden 
Leddet  af  Seneskederne,  Fascia  superficialis  og  fremfor  alt 
af  Senerne  selv  eller  af  Elasticiteten  al  Muskelbugerne. 
Funktionelt  er  Leddet  en  Ginglymus,  dog  er  ogsaa  Vare- 
bevægelser til  Siden  mulige. 

Kalkaneus  er  som  forhen  bemærket  meget  lavere  end 
hos  Voxne,  har  forresten  omtrent  den  samme  Form,  kun 
er  Proc.  post.  eller  den  egentlige  Hæl  meget  svagere  hos 
Nyfødte.  Hvis  det  saakaldte  Sustentaculum  tali  hos  den 
Voxne  ikke  er  noget  Understøttelsespunkt,  saa  er  dette, 


om  man  vil,  i end  høiere  Grad  Tilfælde  hos  den  Nyfødte, 
hvor  Proc.  medial  ant.  ligger  end  længere  foran  Talns 
Understøttelsespunkt.  Et  Snit  gjennem  Fodens  Støttepunkt 
paa  et  Frostpræparat  vil  saaledes  ikke  viseSpor  afSusten- 
taculum  tali.  Den  øvre  bagre  Ledflade  af  Kalkaneus  sva- 
rer til  den  nedre  bagre  Flade  paa  Talus.  Den  fordre, 
øvre  Ledflade  paa  Kalkaneus  er  underkastet  mange  indi- 
viduelle Forskelligheder,  er  ofte  meget  liden  og  staar 
relativt  til  Talus’s  Ledhoved  længere  tilbage  end  hos  Voxne. 
Mellem  Kalkaneus  og  Talus  findes  som  hos  Voxne  et  stærkt 
Lig.  interosseum,  dog  er  dette*  stærkt  kar-  og  fedtholdigt. 

Det  forreste  Talusled  hos  Nyfødte  adskiller  sig  ikke 
uvæsentlig  fra  det  fuldt  udviklede  Led.  Hele  Hovedet  af 
Talus  rager  nemlig  mere  frit  frem,  er  mere  afrundet  end 
hos  Voxne,  den  tilsvarende  Ledflade  paa  Kalkaneus  er  for- 
holdsmæssigt liden,  er  af  og  til  kun  indskrænket  til  en 
liden  rund  Ledflade;  bagtil  er  Hovedets  Ledflade  kun  ad- 
skilt fra  den  til  det  øvre  Talusled  bestemte  Ledflade  ved 
en  smal  Insertion  af  Ledkapselen.  Denne  sidste  selv  er 
som  hos  Voxne  meget  kraftig  og  styrkes  som  hos  Voxne 
af  Lig.  tibio-naviculare,  talo-naviculare,  Seneskeden  for  m. 
tib.  post.  osv.  Leddet  opfattes  som  en  Artrodie,  et  Kugle- 
led, hvilket  tillader  stærkere  Bevægelser  i alle  Retninger 
end  hos  Voxne. 

De  øvrige  todled  findes  alle  hos  den  Nyfødte.  Paa 
Grund  af  de  smaa  Forhold  afstaaes  fra  en  nøjagtigere 
Maaling  og  Beskrivelse.  Kun  for  Mellemfodbenenes  Ved- 
kommende kan  jeg  meddele  Resultatet  af  Maalingen.  Man 
tinder  nemlig  en  Kjendsgjerning,  som  adskiller  dem  stærkt 
fra  de  øvrige  saakaldte  lange  Ben  hos  Nyfødte.  Disse 
sidste  har  nemlig  alle,  som  oftere  nævnt,  meget  brede 
Ender  (Epifyser)  og  selve  Benene  (Diafyserne)  ere  korte. 
Mellemfodbenene  hos  den  Nyfødte  derimod  har  omtrent  det 
samme  Forhold  mellem  Epifyse  og  Diafyse  som  hos  Voxne. 
Endvidere  er  Forstærkningsbaandene  forholdsvis  af  samme 
Styrke  som  hos  Voxne;  Baandene  har  endog  her  den  me- 
talliske Seneglands,  som  man  ellers  savner  hos  den  Ny- 


fødte  selv  i de  egeutlige  Sener.  Hvælvingen  i Foden  er 
stærkere  end  hos  Voxne;  saavel  mellem  Ossa  cuneiformia 
som  mellem  Ossa  metatarsi;  dette  fremgaar  tydeligt  af  de 
talrige  Frostpræparater,  som  jeg  i den  Anledning  har  au- 
stillet.*) 

Paa  Underfladen  af  Ossa  metatarsi  viser  sig  en  Ud- 
huling, som  endog  optager  Toppen  af  en  voxen  Mands 
Lillefinger.  Med  Undtagelse  af  de  to  Ben,  Talus  og  Kal- 
kaneus,  hvilke  som  nævnt  er  meget  lave,  saa  viser  Foden 
i sin  Helhed  en  meget  høi  Grad  af  Udvikling.  Selv  For- 
holdet mellem  Længden  af  Foden  og  Længden  af  hele  Fo- 
steret er  omtrent  som  hos  Voxne  0,15:1,00  (Voxne  0,14: 
1,00);  sætter  man  imidlertid  det  hos  den  Nyfødte  stærkt 
udviklede  Hoved  ud  af  Betragtning,  saa  vil  Foden 
i sin  Helhed  hos  Barnet  faa  en  langt  større  Udvikling  end 
Extremiteterne  i Forhold  til  Kroppen.  Eller  for  at  præ- 
cisere Relationen  paa  en  anden  Maade,  kan  man  sige:  hos 
den  Nyfødte  er  Laar  og  Læg  svagt  udviklede,  men  Foden 
godt  udviklet. 

Paa  Grund  af  Kortheden  af  Proc.  post.  ealcan.  falder 
Axen  af  Fodleddet  længere  tilbage  hos  Barnet  end  hos 
Voxne.  Sættes  Længden  af  hele  Foden  til  1,00,  saa  for- 
holder Afstanden  af  Fodledsaxen  fra  Hælen  sig  til  hele 
Fodens  Længde  som  0,15 : 1,00  hos  Nyfødte,  medens  det 
samme  Forhold  hos  Voxne  er  omtrent  som  0,23  : 1,00.  Dette 
sidste  Forhold  falder  imidlertid  ikke  i mekanisk  Henseende 
ud  til  den  Nyfødtes  Fordel;  ti  m.  triceps  surae  kommer 
herved  til  at  virke  paa  en  kortere  Vægtstang  end  hos 
Voxne. 

Dorsalflexionen  af  hele  Foden  er  hos  den  levende  Ny- 
. fødte  mere  indskrænket  end  hos  Voxne  og  Modstanden 
ligger  i Musklerne,  ikke  i Kapselen  eller  Hjælpeligamen- 
terne.  Om  Plantarflexionen  gjælder  det  samme.  Enhver 


*)  Saa  ønskeligt  som  (let  kunde  være  at  ledsage  disse  og  andre  For- 
hold med  Tegninger,  saa  har  jeg  dog  af  ydre  Grunde  maattet 
afstaa  herifra. 


Plantarflexion  er  forbundet  med  Supination,  hvilket  væ- 
sentligt afhænger  af  m.  triceps  surae,  hvis  Insertionspunkt 
falder  indenfor  Fodens  Omdreiningslinie.  Muskelen  maa 
derfor  foruden  at  strække  Foden  (Plantarflexion)  ogsaa 
dreie  den  indre  Fodrand  opad  (Supination).  Supination  og 
Pronation  udføres  derimod  langt  lettere  hos  Barnet  end 
hos  den  Voxne;  Bevægelsen  foregaar  især  i Leddene  mel- 
lem Talus,  Kalkaneus,  Navikulare  og  Kuboideum,  medens 
Mellemfodsbenene,  Ossa  cuneiformia  samt  Os  cuboideum 
indbyrdes  er  mere  ubevægelige. 

Naar  man  har  sagt,  at  Barnet  fødes  med  Pes  varus, 
saa  er  dette  en  Udtryksmaade,  som  man  maa  ønske  af- 
skaffet. Tingen  er  nemlig  den,  at  Barnet  fødes  i en  Mid- 
delstilling af  Supination,  foraarsaget  ved  Kortheden  af  de 
tre  Muskler,  m.  triceps  surae,  Tib.  ant.  & posticus.  Den 
udpræparerede  Fod  lader  imidlertid  intet  i Elegans  tilbage 
at  ønske.  Paa  Grund  af  den  tilstedeværende  Rigelighed 
paa  Fedt  vil  imidlertid  dette  Forhold  ikke  træde  tydeligt 
frem  hos  den  levende  Nyfødte;  ja  et  Aftryk  af  Foden  vil 
endog  minde  om  Pes  valgus  hos  Voxne.  Man  bør  derfor 
sige,  at  den  Nyfødte  holder  sin  Fod  i Supination,  ligesom 
man  siger,  at  Knæleddet  hos  den  Nyfødte  holdes  bøiet. 

Man  ved,  at  den  Nyfødte  spiller  meget  med  sine  Tæer, 
en  Evne,  der  som  bekjendt  næsten  forsvinder  hos  de  fleste 
Voxne.  To  anatomiske  Forhold  betiuge  væsentligst  denne 
Evne.  For  det  første  staar  Mellemfodsbenene  relativt  læn- 
gere fra  hinanden  end  hos  Voxne,  hvorved  mm.  interossei 
kunne  virke  under  heldigere  mekaniske  Omstændigheder 
og  dernæst  er  selve  Muskelbugene  langt  stærkere  end  hos 
Voxne.  Dette  Forhold  faar  ogsaa  sit  Udtryk  deri,  at  det 
fordre  Parti  af  Foden  er  relativt  bredere  end  hos  Voxne. 
Fremdeles  holdes  Tæerne  noget  kloformigt  bøiede  og  rager 
saaledes  ved  Fødselen  udover  Fodfladen,  et  Fænomen,  som 
betinges  i Kortheden  af  Fl.  digit,  et  hallucis  i Lighed  med 
hvad  man  finder  for  Haandens  Vedkommende. 


Hofteleddet.  Ledlegemerne  er  hos  den  Nyfødte  rela- 
tivt større  end  hos  den  Voxne.  Ledhulen  er  vel  storre, 
men  dog  fladere,  danner  ikke  saa  meget  af  en  hul 
Kugle,  selv  ikke  om  man  dertil  regner  Labrum  fibro- 
cartilaginneum.  Den  aabnede  Hule  danner  ingen  Cir- 
kel, men  en  Ellipse  med  12  Mm.s  Bredde  og  13  Mm.s 
Høide  og  staaende  Længdeaxe.  Lig.  teres.  er  forholdsvis 
langt,  indtil  12  Mm.  langt,  med  en  stor  og  lang  Fossa  paa 
Laarbenets  Ledhule.  Gruben  kan  her  være  indtil  7 Mm. 
lang  og  4 Mm.  bred.  Laarbenets  Ledhoved  er  stort,  med 
en  Radius  af  7 Mm.,  sidder  paa  en  forholdsvis  kort  Hals 
og  ligner  derved  mere  Overarmsbenet  end  hos  Voxne. 
Hele  Hovedet  og  Halsen  er  dreiet  mere  fortil  om  Laar- 
benets Længdeaxe,  hvorved  Trochanter  major  træder  mere 
tilbage.  Herved  bliver  den  allerede  i og  for  sig  smalt  an- 
lagte Hofte  endnu  smalere.  Paa  Grund  af  Bækkenets  ringe 
Udvikling  staar  Leddene  paa  begge  Sider  hinanden  nær- 
mere end  hos  Voxne. 

Ledkapselen  er  mere  jevnt  udviklet  end  hos  Voxne  ; 
Forstærkningsbaandene  kan  af  og  til  sees,  især  Lig.  deltoid., 
men  de  øvrige  antager  ikke  saadanne  Dimensioner  som 
hos  Voxne.  Høideforskjellen  mellem  den  fordre  og  bagre 
Kapselinsertion  er  ikke  saa  stor  som  bos  Voxne.  Alle 
Bevægelser,  som  ere  mulige  hos  Voxne,  kunne  ogsaa  ud- 
føres hos  Barnet,  kun  er  de  alle  meget  indskrænkede. 
Bøining  er  kun  mulig  til  en  ret  Vinkel  med  Kroppens 
Længdeaxe.  Ved  Strækning  danner  Laaret  ogsaa  en  Vin- 
kel paa  omtrent  15  Gr.  Abduktionen  er  ogsaa  indskræn- 
ket. Kun  for  Strækningen  er  Hemningen  ligamentøs,  lig- 
ger i Lig.  delt.,  ikke  i m.  psoas;  for  de  øvrige  Bevægelser 
ligger  Hemningen  i de  for  kort  udviklede  Muskler,  i Sær- 
deleshed m.  obt.  int.,  gemelli,  quadr.  femoris,  semimembr. 
semitend.,  biceps  osv. 


Articulatio  sacro-iliaca.  Forbindelsen  mellem  Hellig- 
benet og  Hoftebenet  betragtes  jo  efter  Luschkas  epokegjø- 
rende  Meddelelser  først  i Mullers  Arkiv  og  siden  i den 

særskilte  Afhandling  Halbgelenke , ikke  længere  som  nogen 
Symfyse,  men  som  et  Led,  eller  om  man  vil  et  Halvled. 
Hos  Barnet  finder  man  Hofteskaalen  temmelig  godt  for- 
benet og  den  til  Leddet  hørende  Ledflade  beklædt  med 
ægte  Brusk.  Denne  er  selv  hos  Nyfødte  ikke  glat,  men 
noget  ujevn,  nupret.  Den  tilsvarende  Del  af  Helligbenet 
er  ikke  forbenet  og  Brusken  er  selv  ikke  her  ganske  glat. 
Den  bagre  Del  af  Forbindelsen  optages  som  hos  Voxne  af 
stærke  Baand,  hvilke  dog  ogsaa  indbyrdes  kunne  være 
adskilte  ved  større  eller  mindre  Huler.  Hvis  der  findes 
en  større  tydelig  Ledhule,  hvilket  dog  ikke  er  konstant, 
saa  indtager  denne  blot  den  øvre  Del  af  Superficies  arti- 
cularis,  og  selv  her  finder  man  ofte  flere  Strenge  og  Baand, 
som  gaa  mellem  begge  Bruskflader  og  afdeler  Hulen  i 
flere.  Dette  sidste  Forhold  er  konstant  i den  nedre  eller 
bagre  Del  af  Leddet. 


Skamfugen  hører  som  det  foregaaende  Led  til  de 
regressive  Led.  Omtrent  i et  Forhold  af  1:5  finder  man 
hos  Nyfødte  en  virkelig  Ledhule,  beliggende  i den  nedre 
og  bagre  Del.  Dette  Forhold  er  let  at  overse,  hvis  man 
gjør  Sagittalsnit ; man  bør  føre  Snittene  horizontalt  og  vil 
da  ikke  undgaa  Hulen,  hvis  den  findes.  Randene  af  Bru- 
sken er  som  Benene  hos  Voxne  opad  udadkastede,  hvorved 
der  dannes  et  trekantet  Rum  opfyldt  med  fibrøse  Baand, 
ligesom  en  anden  Syndesmose.  Leddet  er  omtrent  1 Ctm. 
langt. 

Brystbenets  Led.  Hos  den  Nyfødte  finder  man  i Al- 
mindelighed Antydning  til  Led  mellem  Manubrium  og  Cor- 
pus  sterni.  Forbindelsen  er  fuldstændig  brusket;  mellem 
Proc.  ensiformis  og  Corpns  finder  man  fibrøse  Baand,  ingen 
Ledhule.  Som  en  Undtagelse  kan  man  finde  en  lignende 
Syndesmose  mellem  Corpus  og  Manubrium. 


Bibbenønes  Ledforbindelser  er  ikke  lidet  forskjellige 
fra  dem  hos  Voxne.  Modsat  de  fleste  Forfattere  finder  jeg 


disse  Led  saavel  dem  med  Brystbenet  som  dem  med  Vir- 
velsøilen  ufuldstændigt  udviklede.  Fortil  kan  man  saaledes 
vistnok  af  og  til  finde  en  Ledhule  mellem  3die  eller  4de 
Ribbe  og  Brystbenet,  men  som  den  almindelige  Regel  maa 
man  opstille  følgende  Forhold  saavel  for  Kosto- sternal-  som 
for  Kosto-vertebralleddene.  Der  findes  blot  Syndesmostr 
eller  fibrøse  Strenge , som  gaar  mellem  begge  Ben.  Mit 
Befund  stemmer  saaledes  ikke  overens  med  Hueters  1.  c. 
som  efter  sine  Undersøgelser  paa  Clamart  i Paris  beskri- 
ver det  bagre  mediale  Ribbensled  med  en  Ledhule,  delt 
ved  Hjælp  af  en  Streng  i to  mindre  Huler.  Som  bekjendt 
danner  hele  Brystkassen  hos  den  Nyfødte  mere  Formen  af 
en  Tønde  end  hos  Voxne,  frembragt  derved,  at  Lungerne 
under  Embryonallivet  indtager  en  liden,  Leveren  derimod 
en  stor  Plads.  Det  Fremspring,  som  dannes  af  Virvel- 
legemerne  ind  i Pleuroperitonealhulen,  er  hos  Nyfødte  min- 
dre end  hos  Voxne;  den  tilsvarende  Udhugning  af  Rib- 
benenes bagre  mediale  Ende  er  ogsaa  mindre.  Ribbenene 
er  som  Følge  heraf  ogsaa  enkeltvis  bagtil  fladere,  Halsen 
kortere,  Tuberkulum  og  Hovedet  tykkere  og  mere  klum- 
pet. Som  Følge  af  dette  Forhold  staar  ogsaa  Leddene 
mellem  Proc.  transv.  og  Ribbenene  mere  frontalt  end  hos 
Voxne.  Disse  Forbindelser  vise  alle  en  tydelig  Ledhule. 

Foruden  alle  disse  omtalte  Led,  hvilke  maa  henregnes 
til  Klassen  progressive  Led,  maa  man  ogsaa  anføre  nogle 
regressive  Led,  nemlig  Led  mellem  de  enkelte  Ribbens- 
bruske indbyrdes.  Som  Regel  finder  man  et  eller  flere 
saadanne  fuldt  udviklede  Led  med  Kapsel,  Ledhule  og  glat 
Bruskbeklædning;  i de  senere  Aar  undergaar  disse  Led 
imidlertid  ofte  en  retrograd  Metamorfose.  Hyppigst  sees  de 
mellem  sjette  og  syvende,  syvende  og  ottende  samt  mellem 
ottende  og  niende  Ribbensbrusk;  aldrig  har  jeg  dog  seet 
alle  sex  Led  hos  et  og  samme  Individ. 


Nøglebenets  Led.  Nøglebenet  er  som  nævnt  i Ind- 
ledningen et  af  de  faa  Ben,  som  saavel  med  Hensyn  til 
Form  som  Materie  mest  stemmer  overens  med  det  udvik- 

lede  Ben  hos  Voxne.  Det  er  dog  noget  mere  bøiet  i sit 
ydre  Parti. 

I Sternoklavikularleddet  er  Brystbenets  Ledflade  for- 
holdsvis stor,  men  med  lidet  udviklet  Sadelform.  Denne 
Ledflade  ligger  i sin  Helhed  høiere  end  den  tilsvarende 
Ledflade  paa  Nøglebenet;  Leddet  er  som  hos  Voxne  afdelt 
i to  Rum  med  en  Interartikularbrusk,  som  indtager  en 
Middelstilling  mellem  begge  Ledhuler.  Ledfladen  paa  Nøgle- 
benet.  er  relativt  mindre  end  hos  Voxne. 

Klavikulo-akromiaUeddet  er  stærkt  hos  den  Nyfødte, 
forsaavidt  som  Kapselen  overalt  er  godt  udviklet;  Hulen 
derimod  er  liden,  Leddet  støttes  som  hos  Voxne  ved  stærke 
Baand  mellem  Nøglebenet  og  Proc.  coracoideus. 


Skulderleddet.  Skulderbladet  (Scapula)  er  hos  den 
Nyfødte  forholdsvis  vel  udviklet,  dog  noget  mere  i Bred- 
den end  i Høiden;  forholder  saaledes  Bredden  sig  til  Høi- 
den hos  Voxne  som  0,60  : 1,00,  saa  forholder  den  sig  hos 
Barnet  som  0,70 : 1,00.  Alle  til  Leddet  hørende  Dele  af 
Skulderbladet,  nemlig  Ledfladen,  Proc.  coracoideus  og  Akro- 
mion  er  mere  klumpet  bygget  end  hos  Voxne;  Bredde- 
dimensionen overstiger  Længdedimensionen.  Det  samme 
er  ogsaa  Tilfældet  med  Overarmsbenet,  hvis  øvre  Ende  er 
forholdsvis  bredt.  Forholder  saaledes  Bredden  af  den  øvre 
Ende  sig  til  Længden  af  hele  Benet  som  0,23:1,00,  saa 
forholder  dette  sig  hos  Voxne  som  0,15:  1,00.  Ledhovedet 
paa  Overarmsbenet  udgjør  et  større  Stykke  af  en  Kugle; 
Tuberculum  minus  er  forholdsvis  liden.  Cavitas  glenoidea 
viser  sig  omtrent  som  hos  Voxne,  kun  er  Randbrusken  re- 
lativt noget  stærkere. 

Ledkapselen  er  som  hos  Voxne  meget  slap,  styrkes 
ved  de  3 saakaldte  Kapselmuskler,  m.  subscapularis,  supra- 
og  infraspinatus. 

Hemningen  er  væsentlig  muskulær  og  tillader  ikke  paa 
langt  nær  saa  stærke  Bevægelser  som  hos  Voxne.  Præ- 
pareres Musklerne  derimod  væk,  saa  foregaar  alle  Bevæ- 
gelser som  hos  Voxne. 


Albuleddet  har  vistnok  tilnærmelsesvis  den  samme 
Bygning  som  hos  Voxne;  det  er  som  dette  sammensat  af 
en  Ginglymus  og  en  Artrodie,  men  Leddet  er  ikke  lidet 
progressivt  og  forandrer  flere  Forhold  efter  Fødselen. 

Alle  tre  Ledlegemer  er  ogsaa  her  temmelig  brede  i 
Forhold  til  hos  Voxne;  dog  er  Kondylerne  eller  om  man 
vil  Epikondylerne  af  Overarmen  endnu  svagt  udviklet,  især 
den  ydre.  Paa  Overarmen  er  fremdeles  saavel  den  fordre 
som  den  bagre  Grube  meget  lidet  udviklet,  især  staar 
den  fordre  tilbage,  saaat  Mellemrummet,  som  hos  Voxne 
ofte  er  papirtyndt  eller  endog  gjennembrudt,  hos  den  Ny- 
fødte er  indtil  4 Mm.  tykt.  Hvad  selve  Ledfladen  paa 
Humerus  angaar,  saa  kan  man  gjøre  den  almindelige  Be- 
mærkning, at  Kanter,  Fordybninger  og  Fremspring  er  mere 
forviskede  end  hos  Voxne,  minder  mere  om  den  kvinde- 
lige Typus  af  hele  Legemet  ligeoverfor  den  mandlige; 
selve  Ledmekanismen  bliver  dog  i Hovedsagen  den  samme. 
Foruden  den  allerede  nævnte  ringe  Dybde  af  Gruberne 
finder  man  den  indre  Rand  af  Trochlea  mindre  skarp  og 
mindre  forlænget  nedad  end  hos  Voxne;  Eminentia  capi- 
tata  danner  neppe  en  halv  Cirkel;  ogsaa  den  fri  Ledflade 
af  Trochlea  danner  en  mindre  Del  af  en  Cirkel  end  Til- 
fældet er  hos  Voxne.  Begge  Rande  af  Trochlea  konvergere 
bagfra  fortil  og  Midten  af  Fordybningen  danner  en  S-linie 
med  skjæv  Retning  til  Tværaxen  af  Leddet.  Bagtil  dannes 
saaledes  en  indaddrivende  og  fortil  en  udaddrivende  Skinne- 
gang for  Ulna.  TJlnas  Ledflade  er  godt  udtalt,  stærkere  i 
Midten  af  Incisura  lunata  major,  saaledes  at  man  ikke  her 
ser  de  to  smaa  Sideindsnit,  som  man  ofte  ser  hos  Voxne. 
Incisuren  selv  er  bøiet  efter  flere  Radier ; opad  imod  Ole- 
kranon  er  Bøiningen  stærkere,  altsaa  Radien  mindre  end 
nedad,  hvor  Bøiningen  er  mindre  og  Radien  altsaa  større. 
Den  Kam,  som  findes  i Midten  af  Incisuren,  vil  i sin  For- 
længelse hos  Voxne  falde  paa  Proc.  styloideus  ulnae,  vil 
altsaa  drive  Haanden  omtrent  i hele  Armens  Længdeaxe 
eller  ganske  nøiagtigt  svagt  udad.  Hos  den  Nyfødte  fal- 
der Forlængelsen  meget  indenfor  Proc.  styloid.  og  man  maa 
derfor  vente  en  stærk  Udaddriven  af  Haanden.  Dette  fin- 


der  imidlertid  ikke  Sted,  hvorom  mere  nedenfor.  Radius 
Hoved  er  mere  regelmæssigt  bygget  end  hos  Voxne  og  er 
forholdsvis  stort.  Ledgruben  og  Randen  svarer  mere 
fuldstændigt  til  en  Cirkeldannelse.  Bruskbeklædningen  paa 
Halsen  er  langt  fuldstændigere  end  hos  Voxne  og  gaar 
længere  ned. 

Ledkapselen  svarer  omtrentlig  til  Ledfladerne;  den  er 
meget  stærk  saavel  fortil  som  bagtil;  af  Sideligamenter 
kan  man  lettest  demonstrere  det  indre  som  en  Streng.  Det 
ydre  er  vanskeligere,  gaar  over  paa  Lig.  annulare  radii, 
som  er  godt  udviklet.  Embryologisk  kan  man  derfor  ikke 
fremstille  dette  som  en  Fortsættelse  af  Lig.  lat.  ext. 

Mekanismen  er  som  hos  Voxne  i det  Store  taget  en 
Ginglymus.  Ledaxen  gaar  gjennera  den  nedre  Del  af  Over- 
armen og  danner  en  liden  Vinkel  med  Axen  af  selve  Benet 
paa  den  Maade,  at  Axens  ydre  Ende  staar  lavere,  svarer 
saaledes  til  Kammen  paa  Incisura  lunata  major  ulnae. 
Sidebevægelser  er  mulige  og  meget  stærkere  end  hos 
Voxne.  Som  i de  fleste  Led  hos  den  Nyfødte  er  der  dog 
ogBaa  her  stor  Forskjel  paa  Bevægeligheden  af  det  udpræ- 
parerede Led  og  af  den  hele  ubeskadigede  Extremitet. 
Men  Forskjellen  er  ikke  som  i de  fleste  øvrige  Led  alene 
graduel,  den  er  ogsaa  essentiel.  Vakle-  eller  Sidebevæge- 
lighed  forekommer  nemlig  næsten  ikke  hos  den  levende  Ny- 
fødte; her  finder  man  Bøining  omtrent  til  50  Gr.  og  Stræk- 
ning omtrent  til  160  Gr.;  paa  det  udpræparerede  Led  kan 
en  noget  større  Bevægelse  passivt  udføres,  men  denne 
bliver  ikke  saa  stor  som  hos  Voxne.  Hemningen  er  over- 
hovedet i dette  Led  ikke  ossøs  eller  kartilaginøs  om  man 
vil,  ligger  ikke  i Anstemming  af  Proc.  coronoid.  ogOlekra- 
non  mod  de  to  Gruber,  men  i Kortheden  eller  i Insufficiensen 
af  Musklerne. 

Efter  Stillingen  af  Ledaxen  saavel  som  efter  Retningen 
af  den  paa  Axen  lodret  staaende  Kam  af  Incisura  lunata 
major  skulde  man  forudsætte,  at  Haanden  ved  Bøiningen  i 
Albueleddet  blev  drevet  udad.  Dette  er  imidlertid  ikke 
Tilfældet  og  man  er  derfor  nødt  til  at  forklare  Deviationen 
fra  denne  af  Ledlegemerne  selv  optrukne  Retning  ved  Ud- 


førelsen  af  smaa  Vakle-  eller  Sidebevægelser.  Graden  af 
disse  maa  man  antage  betinges  i det  relative  Forhold  mel- 
lem de  forskjellige  Musklers  Længde;  ti  Bevægelsen  hos 
det  levende  Barn  er  en  regulær  Bøining  uden  Udaddriven 
af  Haanden,  meget  mere  en  let  Indaddriven  — Bracbium 
ad  amplexum  aptum,  sagde  Sylvanus.  Vi  ser  saale- 
des,  at  de  smaa  Sidebevægelser,  som  det  udpræparerede 
Led  opviser,  af  Musklerne  benyttes  til  at  ophæve  den  ud- 
addrivende  Retning  af  Ledaxen  og  endog  benyttes  til  at 
føre  Haanden  noget  indad.  Forsaavidt  nu  videre  Musk- 
lerne altsaa  her  ikke  alene  bestemme  Bevægelsens  Grad, 
men  ogsaa  dens  Retning , saa  kan  man  opføre  saavel 
en  kvantitativ  som  en  kvalitativ  Muskelhemning  i Albu- 
leddet hos  Nyfødte. 

Naar  Romer  og  Hueter  paastaa,  at  den  stærkere 
Udvikling  af  den  bagre  Ledgrube  paa  Humerus  taler  for, 
at  Barnet  holder  sin  Arm  udstrakt  i Embryonallivet,  saa 
modsiges  dette  dels  ved  direkte  Iagttagelser  under  Fød- 
selshjælpen, dels  af  Braunes  Frostpræparater  af  den  svan- 
gre  Kvinde.  Et  experimentelt  Argument  taler  ogsaa  mod 
denne  Paastand  om  at  Gruben  skulde  uddannes  ved  en 
mekanisk  Pression;  det  er  nemlig  umuligt,  saavel  hos  Ny- 
fødte som  paa  Embryoner  i 4de,  5te,  6te,  7de,  8de  Maa- 
ned,  hvilke  har  staaet  til  min  Raadighed,  at  strække  Armen 
ud  saameget,  at  Olekranon  berører  Humerus’s  bagre  Grube. 
Dertil  er  Musklerne  altfor  korte  og  Kortheden  tiltager  jo 
længere  man  gaar  tilbage  i Embryonallivet.  Grubens  Dan- 
nelse bliver  saaledes  et  embryologisk  og  ikke  noget  meka- 
nisk Fænomen. 


Radio-TJinarleddene  maa  funktionelt  afhandles  under 
et  hos  den  Nyfødte  som  hos  den  Voxne.  Begge  Led  vir- 
ker som  to  Hængsler  paa  en  Dør.  En  saadan  Sammen- 
ligning illustrerer  ialfald  bedst  Forholdet.  Ledlegemerne 
er  her  i begge  Led  væsentligst  ligamentøse  som  hos  Voxne^ 
Axen  gaar  fra  Midten  af  Capit.  radii  til  Proc.  styl.  ulnae 
skjævt  paa  Underarmens  Længderetning.  Disse  Forhold 
gjenfinder  man  hos  Nyfødte,  kun  er  Ledfladerne  relativt 


større  end  hos  Voxne.  Benene  selv  er  i Forhold  til  Epi- 
fyserne  korte.  Ulna  viser  sig  noget  krummet  med  Kon- 
vexiteten  udad.  Herved  indskrænkes  Rummet  mellem 
begge  Ben  noget  hos  den  Nyfødte. 


Haanden  i sin  Helhed  frembyder  ikke  saa  mange  For- 
skelligheder som  Foden;  hvad  dens  enkelte  Led  angaar, 
saa  er  de  ligesom  de  mindre  Led  i Foden  saa  smaa,  at 
de  unddrager  sig  en  Sammenligning,  som  kunde  være 
støttet  paa  sikre  Maalinger.  Haanden  er  relativt  bredere 
hos  den  Nyfødte,  Fingrene  kortere.  En  Stilling  er  dog 
stereotyp.  Medens  den  Voxne,  naar  hans  Haand  hænger 
ned  eller  hviler  uden  at  være  paavirket,  holder  Tommelen 
strakt  og  de  fire  Fingre  svagt  bøiede,  hele  Haanden  om- 
trent i Retning  af  Underarmens  Længdeaxe,  saa  er  Middel- 
stillingen hos  Nyfødte  følgende:  Haanden  holdes  i sin  Hel- 
hed svagt  dorsalflekteret,  Tommelfingeren  indslaaet  og 
Fingrene  stærkt  krummede.  Ved  Præparationen  af  Musk- 
lerne ser  man,  at  dette  er  betinget  i Kortheden  af  Flex- 
orer  og  Extensorer.  Vel  er  disse  mere  kjødrige  end  hos 
Voxne,  baade  absolut  talt  og  relativt;  saaledes  gaar  Mu- 
skelsubstansen næsten  ned  til  Haandleddet  og  Muskel- 
fibrene af  Fl.  digit.  comm.  prof.  glider  ved  Strækning  paa 
Lig  ind  under  Lig.  carpi  vol.,  men  selv  efter  Strækningen 
vil  Elasticiteten  af  Musklerne  drive  Fingrene  tilbage  i den 
omtalte  bøiede  Stilling.  Alle  Led  er  godt  udviklede  og 
Benene  har  omtrent  den  samme  Form  som  hos  Voxne. 


Kjæveleddet  frembyder  hos  den  Nyfødte  mange  Sær- 
egenheder *)  Tænderne  er  ikke  brudt  frem,  hele  Under- 
kjæven  bliver  som  Følge  deraf  meget  lavere  end  hos  Voxne 
og  dette  Forhold  undlader  ikke  at  øve  Indflydelse  paa  Led- 
dets Form.  Baade  Proc.  coronoideus  og  Proc.  articularis 
er  lavere  end  hos  Voxne,  ligger  mere  vendt  bagover  eller 


*)  Hueter,  Virchows  Archiv  B<1.  29,  Pag.  121. 


udgaar  om  man  vil  i en  fladere  Vinkel  end  hos  Voxne. 
Længden  af  Proc.  articularis  forholder  sig  til  Længden  af 
Oorpns  hos  Barnet  som  0,40: 1,00,  medens  det  samme  For- 
hold hos  Voxne  er  0,70:1,00.  Proc.  coron.  er  hos  den 
Nyfødte  lidt  længere  end  Proc.  articularis,  et  Forhold,  som 
hos  den  Voxne  er  omvendt:  0,90:1,00  hos  Barnet;  1,10: 
1,00  hos  den  Voxne.  Paa  denne  Maade  ser  man,  at  Proc. 
art.  voxer  mest  af  alle  disse  tre  Dele.  Det  fortjener  at  be- 
mærkes, at  Lingula  er  forholdsmæssig  stærkt  udviklet  hos 
den  Nyfødte.  Er  fremdeles  Ledfladen  mellem  Kjæven  og 
Tindingbenet  lidet  overensstemmende  hos  Voxne,  saa  er 
dette  end  mere  Tilfældet  hos  den  Nyfødte. 

Ledfladen  paa  Os  temporis  er  meget  mere  aplaneret  end 
hos  Voxne,  med  Antydning  til  en  Konvexitet  nedad  i sit 
fordre  Parti.*)  Fladen  er  forholdsvis  meget  større,  7 Mm., 
og  strækker  sig  med  et  Horn  fortil  og  udad  paa  Proc.  zy- 
gomaticus,  hvorved  den  faar  Formen  af  en  skjæv  Pære 
med  Spidsen  mod  Os  zygom.  og  fortil.  Kjævebenets  Led- 
flade er  udtalt  aflang,  7 Mm.  lang,  4 Mm.  bred,  er  ikke 
ganske  rund  forfra  bagtil,  men  lidt  kantet.  Ledhovedets 
Axe  er  ikke  stillet  transverselt,  den  indre  Ende  viger  læn- 
gere bagtil.  Selve  Fladen  vender  noget  bagud  og  den 
indre  Ende  staar  noget  lavere  end  den  ydre. 

Mellembrusken  er  en  hel,  ikke  gjennembrudt,  taalelig 
fast  Plade,  som  deler  Leddet  i to  fuldstændige  Huler.  Den 
er  meget  fastere  tilheftet  Kjævebenet  end  Tindingbenet 
eller  man  kan  ogsaa  udtrykke  Forholdet  saaledes,  at  den 
Del  af  Kapselen,  som  danner  den  øvre  Ledhule,  er  langt 
løsere  og  slappere  end  den,  som  danner  den  nedre.  Paa 
det  udpræparerede  Led,  hvor  Musklerne  er  fjernede,  er 
Bevægelserne  mellem  den  forenede  Brusk  og  Ledhovedet 
paa  den  ene  Side  og  Tindingbenet  paa  den  anden  Side 
meget  frie;  mellem  Brusken  og  Ledhovedet  derimod  for- 
holdsvis indskrænket.  Forstærkningsbaandene  er  endnu 
ikke  dannede. 


*)  Engel,  Prager  Virteljahrechr.  1863  Bd.  IV,  Pag.  28. 


Hemningen  er  væsentlig  muskulær  og  de  passive  Be- 
vægelser, som  er  mulige,  er  meget  mere  indskrænkede 
end  dem,  som  det  udpræparerede  Led  er  istand  til  at 
udføre. 

Mekanismen  er  omtrent  den  samme,  som  hos  Voxne; 
ved  Aabning  af  Munden  gaar  Ledhovedet  fortil  og  glider 
over  Tindingbenets  Ledflade. 


Virvelsøilen.  Naar  man  kjender  de  Vanskeligheder, 
som  er  forbundne  med  at  fastsætte  Bøiningsradier  og 
Vinkler  for  Virvelsøilen  og  Bækkenet  hos  Voxne,  naar  man 
ser  de  ikke  lidet  divergerende  Angivelser  hos  de  forskjel- 
lige  Forfattere  angaaende  disse  Dele  hos  det  fuldt  udvik- 
lede Individ,  da  kan  det  ikke  undre  En,  at  Angivelserne 
for  de  Nyfødte  er  mere  forskjellige.  Der  foreligger  heller 
ikke  ret  mange  Undersøgelser  over  dette  Emne  og  Grun- 
den maa  søges  i to  Omstændigheder.  For  det  første  i 
Vanskeligheden  af  at  finde  tilstrækkeligt  Materiale  og  for 
det  andet  i Usikkerheden  af  de  hidtil  befulgte  Metoder. 
Det  ligger  derfor  nær  at  forsøge  Spørgsmaalet  om  Virv- 
lernes  Forhold  indbyrdes  og  hele  Søilens  Forhold  til  Bæk- 
ken og  Extremiteter  løst  paa  en  anden  Maade.  Af  de  Me- 
toder, som  for  Tiden  staa  til  vor  Raadighed,  er  kun  en 
istand  til  at  bortfjerne  deAarsager,  som  ligger  i de  bløde, 
let  forskydelige  Forbindelser  hos  Nyfødte,  og  denne  Me- 
tode er  Frysningsmetoden . 

Allerede  flere  Forfattere  som  Hueter , Henke  o.  A.  har 
nævnt  Kortheden  af  Lig.  ileo -femorale.  Balandin *)  har 

stærkt  fremhævet  dette  Forhold  og  har  endog  villet  tillægge 
denne  Korthed  en  væsentlig  Betydning  for  Udviklingen  af 
Lændekrumningen.  Hans  Angivelser  i denne  Retning  er 
ogsaa  let  at  konstatere.  Han  siger  saaledes,  at  paa  Grund 
af  denne  Egenskab  ved  Ligamentet  forhindres  Laarbenet 
fra  at  strækkes  og  Benet  danner  med  Længderetningen  en 
fortil  aaben  Vinkel  paa  130 — 150  Gr.,  medens  den  samme 


*)  Virchows  Archiv  Bd.  57,  Pag.  481. 


Vinkel  hos  Voxne  er  aaben  bagtil  paa  omkring  160  Gr. 
Hvis  man  nu  voldsomt  strækker  Laaret  saavel  paa  levende 
Nyfødte  som  paa  Lig,  hvor  Dødsstivheden  er  forsvunden, 
saa  vil  man  kunne  frembringe  en  kunstig  Krumning  af 
Lændevirvlerne  med  Konvexiteten  fortil,  en  Forandring, 
som  viser  sig  ved  at  Symfysen  gaar  nedad,  Proc.  spinosi 
af  Lændevirvlerne  fortil  og  Bugen  hvælves  noget  fortil. 

Det  maa  derfor  ved  Frysningsmetoden  gjælde  at  und- 
gaa  at  overstrække  Ligamentet,  og  dette  undgaaes  ganske 
simpelt  derved,  at  Benene  bøies  og  Barnet  lægges  i et  na- 
turligt Rygleie  med  optrukne  Ben.  Paa  et  saadant  Frost- 
præparat  viser  et  Frontalsnit  trende  tydeligt  udtalte  Bøi- 
ninger,  en  for  Halsen,  en  for  Brystet  og  en  for  Lændedelen. 
Os  sacrum  er  lidet  bøiet  og  Bækkeninklinationen  er  meget 
stor.  En  Linie  fra  Promontorium  til  den  øvre  Rand  af 
Symfysen  danner  med  en  Linie  lodret  paa  Legemets  Længde- 
axe  (hvad  man  hos  Voxne  kalder  Horizontallinien  eller  Ho- 
rizontalplanet)  en  Vinkel  paa  70  Grader  (60  Gr.  hos  Voxne). 
En  horizontal  Linie  fra  Spidsen  af  Os  coccygis  træffer  Sym- 
fysens  Bagflade  omtrent  i Midten,  altsaa  temmelig  lavt. 
Os  sacrum  maa  derfor  tænkes  sænket  og  hele  Bækkenet 
dreiet  bagover  om  en  Tværaxe.  Herved  kommer  Anal- 
aabningen  til  at  vende  næsten  lige  bagtil;  hele  Bækkenet 
er  absolut  talt  lidet  og  af  Bløddele  findes  mindre  end  hos 
Voxne. 

Værdien  af  Rygradskrumningerne  hos  den  Nyfødte 
varierer  noget  hos  de  forskjellige  Individer,  lader  sig 
ikke  udtrykke  i Tal;  ved  Sammenligning  har  jeg  dog  i 
alle  Tilfælde  fundet  dem  større  end  hos  de  øvrige  For- 
fattere, Hueter , H.  Meyer , Balandin  o.  A.  At  udtrykke 
Bøiningen  ved  Tal  er  ikke  praktisk;  en  Tegning  vilde 
vistnok  have  anskueliggjort  Forholdet  bedst;  men  hertil 
har  jeg  for  nærværende  ingen  Anledning  og  faar  haabe, 
at  enten  jeg  eller  en  Anden  vil  faa  Leilighed  til  siden  at 
meddele  en  saadan. 

Da  nu  alle  trende  Krumninger  er  anlagte  hos  Barnet  og 
neppe  lader  sig  forklare  af  Fosterets  normale  Leie  i Uterus 
med  krummet  Ryg  osv.,  saa  kan  man  ikke  som  enkelte 


Forfattere  rekurrere  til  mekaniske  Kræfter,  som  efter  Fød- 
selen skulde  frembringe  Krumningen,  men  maa  blive  staa- 
ende  ved  de  samme  ubekjendte  Faktorer,  som  frembringer 
de  øvrige  embryonale  Forhold.  Et  lignende  embryologisk 
Faktum,  hvilket  heller  ikke  kan  forklares  mekanisk,  saasom 
man  før  har  antaget,  blev  anført  for  Gruberne  paa  Over- 
armens nedre  Extremitet. 

Imod  Fundet  paa  Frostpræparater,  vunden  under  de 
forhen  angivne  Forsigtighedsregler,  lader  sig  neppe  noget 
indvende.  Hvad  de  enkelte  Virvlers  Form  og  Størrelse 
angaar,  saa  har  mine  Undersøgelser  hovedsagelig  lært,  at 
en  meget  lang  Tids  Maceration  i fortyndet  Alkohol  er  nød- 
vendig for  at  kunne  udpræparere  de  enkelte  tildels  meget 
gracilt  byggede  Dele  af  Virvlerne  og  jeg  maa  forbeholde 
mig  endnu  at  komme  tilbage  hertil.  1 sin  Almindelighed 
lader  der  sig  sige,  at  Forskjellen  mellem  de  enkelte  Meta- 
merer  i Yirvelsøilen  ikke  er  saa  stærkt  udtalt  som  hos 
Voxne,  at  alle  Kanter  og  Fremspring  er  afstumpede,  at 
Form  og  Stilling  af  de  enkelte  Led  viser  større  Overens- 
stemmelse indbyrdes  end  hos  Voxne;  saaledss  staar  f.  Ex. 
Leddene  mellem  Proc.  obliqui  i Lænderegionen  næsten  fron- 
talt, medens  de  samme  Led  hos  den  Voxne  staar  sagittalt. 

Ved  Undersøgelsen  af  Leddene  mellem  Corpora  verte- 
brarum  viste  der  sig  flere  Forhold,  som  ikke  er  berørte  af 
Forfatterne  og  som  alene  kunne  udforskes  ved  en  histologisk- 
embryologisk  Undersøgelse.  Jeg  har  derfor  underkastet 
disse  Led  saavelsom  Dannelsen  af  Ossifikationskjernerne  i 
Corpora  vertebrarum  et  nøiagtigere  mikroskopisk  Studium, 
er  gaaet  trinvis  tilbage  i Fosterlivet  og  tror  at  kunne  med- 
dele noget  nærmere  om  disse  Dele  saavelsom  om  deres 
Forhold  til  Chorda  dorsalis.  Dette  vil  blive  gjort  til  Gjen- 
stand  for  en  senere  Meddelelse. 

Wien,  Februar  1877. 

